CELEX: 32016D1880
Language: sk
Date: 2016-09-29 00:00:00
Title: Rozhodnutie Rady (EÚ) 2016/1880 z 29. septembra 2016 o uzavretí Dohody medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb

25.10.2016   
            
            
               SK
            
            
               Úradný vestník Európskej únie
            
            
               L 289/13
            
         ROZHODNUTIE RADY (EÚ) 2016/1880
   z 29. septembra 2016
   o uzavretí Dohody medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a) a článkom 218 ods. 8 prvým pododsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               Rada svojím rozhodnutím z 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou na úrovni Únie.
            
         
               (2)
            
            
               Komisia v mene Únie dojednala Dohodu medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb (ďalej len „dohoda“) v súlade s mechanizmami a smernicami v prílohe k rozhodnutiu Rady z 5. júna 2003.
            
         
               (3)
            
            
               Dohoda bola podpísaná v mene Únie dňa 23. novembra 2013 s výhradou jej možného uzavretia k neskoršiemu dátumu v súlade s rozhodnutím Rady 2014/35/EÚ (2).
            
         
               (4)
            
            
               Dohoda by sa mala schváliť v mene Európskej únie,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb (3).
   Článok 2
   Predseda Rady určí osobu(-y) splnomocnenú(-é) konať v mene Európskej únie a vykonať oznámenie podľa článku 8 ods. 1 dohody, aby tak Európska únia vyjadrila súhlas s tým, že bude dohodou viazaná.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 29. septembra 2016
      
         
            Za Radu
         
         
            predseda
         
         P. ŽIGA
      
   
   
      (1)  Súhlas z 12.4.2016 (zatiaľ neuverejnený v úradnom vestníku).
   
      (2)  Rozhodnutie Rady 2014/35/EÚ z 10. mája 2012 o podpise v mene Únie a o predbežnom vykonávaní Dohody medzi Európskou úniou a vládou osobitnej administratívnej oblasti Čínskej ľudovej republiky Macao o určitých aspektoch leteckých dopravných služieb (Ú. v. EÚ L 21, 24.1.2014, s. 1).
   
      (3)  Dohoda je uverejnená v Ú. v. EÚ L 21, 24.1.2014, s. 2 spolu s rozhodnutím o podpise.